**LIETUVOS RESPUBLIKOS ŪKIO MINISTRAS**

**Į S A K Y M A S**

**DĖL LIETUVOS RESPUBLIKOJE PARDUODAMŲ PREKIŲ ŽENKLINIMO TAISYKLIŲ DALINIO PAKEITIMO**

1999 m. balandžio 13 d. Nr. 134

Vilnius

Iš dalies keičiu Lietuvos Respublikos ūkio ministro 1998 m. balandžio 16 d. įsakymu Nr. 137 patvirtintas Lietuvos Respublikoje parduodamų prekių ženklinimo taisykles (Žin., 1998, Nr. [38-1024](https://www.e-tar.lt/portal/lt/legalAct/TAR.F16A99070DFA), Nr. [56-1573](https://www.e-tar.lt/portal/lt/legalAct/TAR.A0480F4D6770), Nr. [69-2029](https://www.e-tar.lt/portal/lt/legalAct/TAR.0EC1E9F38FB6), Nr. [72-2107](https://www.e-tar.lt/portal/lt/legalAct/TAR.09988E555867), Nr. 74; 1999, Nr. 7-166, Nr. 22-632):

1. Išdėstau 3.11 punktą taip:

„3.11. Lietuvos Respublikos ūkio ministro 1998 m. birželio 17 d. įsakymu Nr. 213 patvirtintomis Lietuvos Respublikoje parduodamų tabako gaminių ženklinimo, nurodant įspėjamuosius užrašus ir kenksmingų medžiagų kiekius tabako gaminiuose, taisyklėmis (Žin.,1998, Nr. [56-1573](https://www.e-tar.lt/portal/lt/legalAct/TAR.A0480F4D6770));“.

2. Papildau 10.6 punkto paskutinįjį sakinį ir po žodžių „tabako gaminiams“ įrašau žodžius „drabužiams, trikotažo, tekstilės gaminiams, avalynei, galanterijos prekėms ir kt.“

ūkio Ministras Vincas Babilius